Dá tə myákə dzó nâ: "Bǐ ngásɔm fəg : Zambá étám á nə nyé dzǎm təgə, sə̌ kig mod " 14Sə̌ kig mǎ ā və́ kɔ́bɔ ai nyé; ású tē ńdɔ maa mǎyi kɔ́bɔ ai nyé ńkɔ̄bɔ m̀fə́ ó tɔ̄á təge ai wá anə́ bībúg byáán. 15M̀bɔ̄ bálā bə́ ngambáda ya, bâyalǎn kig fə tɔ dzóm ! Bibúg byádzə̄man bɔ́ ! 16Tɔ mayanga nə́ bə́ tám mǎn kɔ́bɔ, bə́ tám ku mvúg, bə́ təgě fə fɛd. 17Ábōg yā maa mǎyi kɔ́bɔ̄ á dī, maa mayi lə́dē óyəm wáma étɔ̄á dzí. 18Ású yā nâ mə nə fɔ́ɔ́ ńdzyéán á túd ai bibúg, ńdɔ̄ áfə é fəg e nə ma âbum yayə́m mā. 19Âbum dáma, lə́ nə hə anə́ é wɔ̂n yǎ ā yēn kig é vōm ā kwǐ, hə anə́ mim̀kpámáŋ məndə́g yā myáyi tóle ai wɔ̂n ! 20Mə́ tám fɔ́ɔ́ kɔ́bɔ ású yə nâ mə́ tɔ̄bɔ̄ á myə̄ə̄ŋ, maa mayi fɔ́ɔ́ yái bīyé bí ânyu byáma, mayi yalan. 21Mǎyǐ kig fɔ́ɔ́fyǎl bod á mə̄sú, ńdɔ̄ fə mǎyǐ kig dǔg tɔ mod ai m̀bəmbə ǹkɔ́bɔ, anə́ mayi dzóm ábə̄ nyé. 22Mǎyə̌m kig dǔg nālá, təge ai nálā ngə́ ényɔ́ á ngākom ma a m̀vǎ fɔ̄ɔ̄ ma avól avól ánā.